**ΠΡΟΓΡΑΜΜΑ ΕΝΙΣΧΥΣΗΣ ΕΣΩΤΕΡΙΚΟΥ ΤΟΥΡΙΣΜΟΥ**

Α. ΑΝΤΙΚΕΙΜΕΝΟ ΚΑΙ ΣΤΟΧΟΣ ΤΟΥ ΠΡΟΓΡΑΜΜΑΤΟΣ

Αντικείμενο του προγράμματος είναι η επιδότηση δικαιούχων και των ωφελουμένων μελών τους, για την πραγματοποίηση διακοπών σε όλα τα Τουριστικά Καταλύματα της Ελλάδας. Η επιδότηση γίνεται με τη χορήγηση ειδικού voucher (επιταγής) διακοπών.

Στόχος του προγράμματος είναι η ενίσχυση της τρέχουσας τουριστικής σεζόν που πλήττεται από τα μέτρα περιορισμού για την καταπολέμηση της πανδημίας, μέσω την τόνωσης της εγχώριας ζήτησης.

Παράλληλα επιδιώκεται η πνευματική, πολιτιστική και κοινωνική ανάπτυξη του εργατικού δυναμικού και των οικογενειών αυτού με την παροχή ποιοτικών υπηρεσιών μέσω της επιδότηση του κόστους των διακοπών σε όλα τα καταλύματα της επικράτειας.

Β. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ – ΔΙΑΡΚΕΙΑ ΔΙΑΜΟΝΗΣ

1. Το πρόγραμμα θα υλοποιηθεί από 01.07.2020 έως 31.12.2020.

2. Οι δικαιούχοι μπορούν να πραγματοποιήσουν έως πέντε (5) διανυκτερεύσεις στα τουριστικά καταλύματα που επιλέγουν ελεύθερα όποτε επιθυμούν κατά τη διάρκεια υλοποίησης του προγράμματος,

Γ. ΠΡΟΫΠΟΛΟΓΙΣΜΟΣ

Ο συνολικός προϋπολογισμός του προγράμματος ανέρχεται σε 1 δις €.

Δ. ΑΡΙΘΜΟΣ ΔΙΚΑΙΟΥΧΩΝ – ΩΦΕΛΟΥΜΕΝΩΝ

Ο αριθμός των δικαιούχων και των ωφελούμενων του Προγράμματος ανέρχεται σε 2.000.000 περίπου.

1.Ποιοι είναι Δικαιούχοι του προγράμματος

* Δικαιούχοι του προγράμματος είναι:

Έλληνες πολίτες ηλικίας 18 ετών και άνω

2. Ποιοι είναι Ωφελούμενοι του προγράμματος

* Ωφελούμενα μέλη των δικαιούχων του προγράμματος είναι:

α. τα φυσικά, νομιμοποιηθέντα ή νομίμως αναγνωρισθέντα ή υιοθετημένα παιδιά και γενικά τα παιδιά των οποίων οι δικαιούχοι έχουν τη γονική μέριμνα και επιμέλεια, ηλικίας κάτω των 18 ετών

β. οι σύζυγοι των δικαιούχων υπό την προϋπόθεση να μην ήταν ή γίνουν δικαιούχοι

Ε. ΕΙΔΙΚΟ VOUCHER (ΕΠΙΤΑΓΗΣ) ΔΙΑΚΟΠΩΝ - ΥΨΟΣ ΕΠΙΔΟΤΗΣΗΣ

Το ύψος της οικονομικής αξίας της επιταγής που αποτελεί την επιδότηση του δικαιούχου και των ωφελουμένων, είναι ανάλογο με τον τύπο και την κατηγορία του τουριστικού καταλύματος. Η επιταγή τουρισμού γίνεται αποδεκτή και εξαργυρώνεται υποχρεωτικά από όλα τα καταλύματα της επικράτειας κατά την διάρκεια υλοποίησης του προγράμματος. Η επιταγή συμψηφίζεται με τις τιμές χρέωσης του καταλύματος ενώ η διαφορά επιβαρύνει αποκλειστικά τον δικαιούχο (ΙΔΙΑ ΣΥΜΜΕΤΟΧΗ).

|  |
| --- |
| **ΤΙΜΕΣ ΕΠΙΔΟΤΗΣΗΣ****(ΑΝΑ ΔΙΚΑΙΟΥΧΟ – ΩΦΕΛΟΥΜΕΝΟ-ΑΝΑ ΔΥΟ ΑΤΟΜΑ – ΑΝΑ ΔΙΑΝΥΚΤΕΡΕΥΣΗ)** |
| ΤΥΠΟΣ ΚΑΤΑΛΥΜΑΤΟΣ | ΚΑΤΗΓΟΡΙΑ ΚΑΤΑΛΥΜΑΤΟΣ | ΤΙΜΕΣ ΕΠΙΔΟΤΗΣΗΣ |
| ΚΥΡΙΑ ΚΑΤΑΛΥΜΑΤΑ (ΞΕΝΟΔΟΧΕΙΑ) | 5 ΑΣΤΕΡΩΝ | 150€ |
| 4 ΑΣΤΕΡΩΝ | 100€ |
| 3 ΑΣΤΕΡΩΝ | 50€ |
| 2 ΑΣΤΕΡΩΝ | 30€ |
| 1 ΑΣΤΕΡΩΝ | 20€ |
| ΜΗ ΚΥΡΙΑ ΚΑΤΑΛΥΜΑΤΑ | 5 ΚΛΕΙΔΙΩΝ | 80€ |
| 4 ΚΛΕΙΔΙΩΝ | 50€ |
| 3 ΚΛΕΙΔΙΩΝ | 30€ |
| 2 ΚΛΕΙΔΙΩΝ | 20€ |
| ΧΩΡΙΣ ΚΑΤΑΤΑΞΗ | 15€ |
| ΤΟΥΡΙΣΤΙΚΕΣ ΕΠΙΠΛΩΜΕΝΕΣ ΚΑΤΟΙΚΙΕΣ –ΕΠΑΥΛΕΙΣ (ΑΥΤΟΕΞΥΠΗΡΕΤΟΥΜΕΝΑ ΚΑΤΑΛΥΜΑΤΑ) |  | 50€ |
| ΚΑΤΑΣΚΗΝΩΣΕΙΣ |  | 15€ |

ΣΤ.ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ

Ως «Πάροχοι» νοούνται όλα τα τουριστικά καταλύματα της Ελληνικής Επικράτειας που λειτουργούν νόμιμα

Ζ. ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ- ΔΙΑΔΙΚΑΣΙΑ ΥΠΟΒΟΛΗΣ

Οι αιτήσεις συμμετοχής των υποψηφίων δικαιούχων υποβάλλονται αποκλειστικά με ηλεκτρονικό τρόπο σε ημερομηνίες που θα ανακοινωθούν στην πρόσκληση.

Η. ΚΡΙΤΗΡΙΑ ΜΟΡΙΟΔΟΤΗΣΗΣ ΓΙΑ ΤΗΝ ΕΠΙΛΟΓΗ ΤΩΝ ΔΙΚΑΙΟΥΧΩΝ

Η μοριοδότηση των δικαιούχων στηρίζεται σε ειδικά κριτήρια επιλογής, όπως το ατομικό ή οικογενειακό εισόδημα κατά περίπτωση, ο αριθμός των ανήλικων τέκνων, και ο αριθμός ημερών ασφάλισης της τριετίας που προηγείται του έτους έναρξης του προγράμματος. Τα μοριοδοτούμενα κριτήρια και ο αριθμός μορίων ανά κριτήριο επιλογής προσδιορίζονται με την Πρόσκληση.

Θ. ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ

Οι πάροχοι (νοούνται όλα τα τουριστικά καταλύματα της Ελληνικής Επικράτειας) δύναται να εξαργυρώνουν τις επιταγές (voucher) καθ’ όλη της διάρκεια υλοποίησης του προγράμματος μετά την παροχή των υπηρεσιών τους, η οποία αποδεικνύεται με την εξόφληση της ιδίας συμμετοχής του δικαιούχου.